ಖೋರಿಯಾ ನಲಿಕೆ

ಹರಿಯಾನದ ಖೋರಿಯಾ ನಲಿಕೆ
ಖೋರಿಯಾ ಪಂಡ ಭಾರತದ ಹರಿಯಾಣ ಪ್ರದೇಶೊಡ್ದ್ ಬತ್ತಿನ ಒಂಜಿ ಸಾಂಪ್ರದಾಯಿಕ ಜಾನಪದ ನಲಿಕೆ. ಮದಿಮೆ, ಪರ್ಬೊಲು, ಬೊಕ್ಕ ಸಮುದಾಯ ಆಚರಣೆಲೆಡ್ ಪೊಣ್ಣುಲು ಮಾತ್ರ ಮಲ್ಪುವೆರ್. ಜುಮಾರ್ ನಲಿಕೆದ ಶೈಲಿಗ್ ಸಂಬಂಧ ಪಟ್ಟಿನ ಬೊಕ್ಕ ಒಂಜಿ ವೃತ್ತೊಡು ನಲಿಪುನ ನಲಿಕೆ.ಈ ನಲಿಕೆಗ್, ಕಲಾವಿದೆರ್ ಉತ್ತಮ ಚಿನ್ನದ ನೂಲುದ ಕೆಲಸೊಡು ಸ್ಕರ್ಟ್ ಬೊಕ್ಕ ಭಾರೀ ಗ್ರಾಮೀಣ ಆಭರಣೊಲೆನೊಟ್ಟುಗು ತೆಲಿಪುನ ಬಣ್ಣದ ಮುಸುಕುದಂಚಿನ ದುಪ್ಪಟ್ಟನ್ ಪಾಡುವೆರ್.https://swadesi.com/haryanas-very-own-khoria-dance/  

ನಲಿಕೆದ ಸಂದರ್ಭ
ಮದಿಮೆದ ಪೊರ್ತುಡು (ವಿಶೇಷವಾದ್ ಆಚರಣೆ ಮಲ್ಪುನಗ) ಬೊಕ್ಕ ಪರ್ಬೊದ ಸಂದರ್ಭೊಲೆಡ್ ಮಲ್ಪುವೆರ್.ಈ ನಲಿಕೆದ ಮೂಲಕ ಪೊಂಜೊವುಲು ಪೊಸ ಮದಿಮೆ ಆಯಿನ ಜೋಕುಲೆನೊಟ್ಟುಗು ಮದಿಮೆದ ಕುಟುಮ ಸುರಕ್ಷಿತವಾದ್ ಪಿರ ಬರೊಡು ಪಂದ್ ಲಾ ಪ್ರಾರ್ಥನೆ ಮಲ್ಪುವೆರ್. ಪೊಣ್ಣುಲು ಅಕ್ಲೆನ ಇಲ್ಲ್ ನ್ ರಕ್ಷಣೆ ಮಲ್ಪುನ ನಲಿಕೆಗ್ ರಾತ್ರೆ ಪೂರಾ ಎಚ್ಚರವಾದ್ ಉಪ್ಪುವೆರ್, ದಾಯೆ ಪಂಡ ಪುರುಷೆರ್ ಮಾತಾ ಮದಿಮೆದ ಇಲ್ಲಗ್ ಪೋಪೆರ್. ಆಂಡಲಾ, ಈ ನಲಿಕೆದ ಅಶ್ಲೀಲ ಸ್ವಭಾವೊಗು ಕಾರಣವಾದ್, ಮಾತಾ ಎಲ್ಯ ಜೋಕುಲೆನ್ ಈ ನಲಿಕೆಡ್ದ್ ದೂರ ದೀಪೆರ್.https://artandculturalaffairshry.gov.in/dance/

ನಲಿಕೆ ಪ್ರದರ್ಶನ
ಹರಿಯಾಣೊಡು ನಡಪುನ ನಿಜವಾದ್ ಖೋರಿಯಾ ನಲಿಕೆ ಉತ್ಸವೊಡು, ಪೊಣ್ಣುಲು,ಮದಿಮೆ ಆಯಿನಕ್ಲು ನಲಿಕೆದ ಮೈದಾನೊಗು ಪ್ರವೇಶಿಸದ್ ಒಂಜಿ ವೃತ್ತೊಡು ನಿಲೆಯಾಪೆರ್. ಒಂಜಿ ಸಾಂಪ್ರದಾಯಿಕ ಪಾಡ್ದನ ಪಾಡುನಗ. ನಾಟಕ ಸುರು ಆನಗ, ನಲಿಕೆದಾರೆರ್ ಅಕ್ಲೆನ ವೇಷಭೂಷಣೊಲೆನ್ ನಿಧಾನವಾದ್ ಲಯೊಗು ತುಂಡು ಮಲ್ಪೆರೆ ಸುರು ಮಲ್ಪುವೆರ್ ಬೊಕ್ಕ ಅಕ್ಲೆನ ಜಾಗೆಡ್ ನಿಲೆಯಾಪೆರ್. ಕ್ರಮೇಣ, ಅಕುಲು ದುಂಬು ಪೋನಗ ಅಕ್ಲೆನ ನಲಿಕೆದ ವೇಗ ವೇಗವಾದ್ ಪೋಪುಂಡು. ಐತ ಗತಿ ಏರೊಂದುಂಡು ಬೊಕ್ಕ ವೇಗವಾದ್ ವೇಗವಾದ್ ಪೋವೊಂದುಂಡು. ವೇಗ ಏರೊಂದಿಪ್ಪುನಗ, ಗುಂಪು ವಿಘಟನೆ ಆಯೆರೆ ಸುರು ಆಪುಂಡು ಬೊಕ್ಕ ಪೊಣ್ಣುಲು ಅಕ್ಲೆನ ಮೂಲ ರಚನೆಡ್ದ್ ಬುಡುದು ಪೋಪೆರ್. ಸರಳ ಚಲನೆಲು ಆಕಾರೊಗು ಬೊಕ್ಕ ಬಣ್ಣೊಗು ಬರ್ಪುಂಡು ಬೊಕ್ಕ ಈ ಕ್ರಮೊಕುಲು ನನೊಂಜಿ ಸರ್ತಿ ಟೆಂಪೊನ್ ವರ್ಧನೆ ಮಲ್ಪುಂಡು.https://www.nrityashiksha.com/khoria-dance/?srsltid=AfmBOopZ1ECqnKLS7MVZz2CCp7cJcPx6Hy7aEx17_EhyWF5Xd4I1pUEs

ವರ್ಗ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026